cyanic-selkie/wikianc huggingface dataset:
क्षत्रिय
क्षत्रिय वर्ण के लोगों का काम गाओं,कबीलो व राज्य की रक्षा करना था मनु के अनुसार इस वर्ण के लोगों का कर्तव्य वेदाध्ययन, प्रजापालन, दान और यज्ञादि करना तथा विषयवासना से दूर रहना है। वशिष्ठ ने इस वर्ण के लोगों का मुख्य धर्म अध्ययन, शस्त्राभ्यास और प्रजापालन बतलाया है। वेद में इस वर्ण के लोगों की सृष्टि प्रजापति की बाहु से कही गई है।
उत्पत्ति
'क्षत्रिय' शब्द का उद्गम "क्षत्र" से है जिसका अर्थ लौकिक प्राधिकरण और शक्ति है, इसका सम्बन्ध युद्ध में सफल नेता से कम तथा एक क्षेत्र पर संप्रभुता का दावा करने की मूर्त शक्ति पर अधिक है। यह आनुवांशिक कबीले की भूमि पर स्वामित्व का प्रतीक है।
रघुवंशम् में राजा दिलीप, सिंह से कहते हैं- अर्थ - क्षत्रिय शब्द की संसार में प्रचलित जो व्युत्पत्ति है वह निश्चित ही 'क्षत अर्थात् नाश से जो बचावे' (क्षतात् त्रायते) है। अतः उस क्षत्र शब्द से विपरीत वृत्ति वाले अर्थात नाश से रक्षा न करने वाले पुरुष के राज्य और अपकीर्ति से मलिन हुए प्राण ये दोनों व्यर्थ हैं। खावे,खुवावे, खोवे नही खकारियो न खमन्त।  ख का चार करया,क्षत्रिय नाम पङन्त।।  अथार्त खावे,खिलावे और खोवे नहीं तथा अपमान बर्दश्त न करें, वो ही क्षत्रिय वर्ण में सम्मिलित कर लिया जाता था।             कई ब्राह्मण कॢई बाणिया, मर्द दिलां मजबूत।      रजवट किणरा बापरी, राखे सो रजपूत। ।।       अथार्त भक्ति और रजपूती किस के पिता की धरोहर नहीं है, जो भी "क्षतात्त्रयते इति क्षत्रिय " के सिद्धांतों का पालन करते, मजबूत हो,वो ही क्षत्रिय हैं। ।
प्रारंभिक ऋगवेदिक आदिम जाति मुख्यधारा
ऋग्वैदिक कालीन शासन प्रणाली में सम्पूर्ण कबीले का प्रमुख "राजन" कहलाता था व राजन की पदवी वंशानुगत नहीं होती थी। कबीले की समिति जिसमें महिलाएं भी भागीदार होती थीं, राजा का सर्व सहमति से चयन करती थी। कबीले के जन व पशुधन (गाय) की रक्षा करना राजन का कर्तव्य था। राजपुरोहित राजन का सहयोगी होता था। प्रारंभिक दौर में अलग से कोई सेना नहीं होती थी परंतु कालांतर में शासक व सैनिकों के एक पृथक वर्ग का उदय हुआ। उस समय समाज के विभाजन की प्रणाली वर्णों के आधार पर नहीं थी।
उत्तर वैदिक काल
ऋग्वेद के "पुरुषसूक्त" में चार वर्णों के पौराणिक इतिहास का वर्णन है। कुछ विद्वान पुरुषसूक्त को ऋग्वेद में अंतःप्रकाशित मानते हैं, जो कि वैदिक साहित्य की मूल संरचना के मुक़ाबले नवीन तर्कों पर ज्यादा आधारित है। वे मानते हैं चूंकि वैदिक ग्रंथों के वर्णों में जातियों का उल्लेख नहीं है इसलिए पुरुष सूक्त को वंशानुगत जाति व्यवस्था की वकालत हेतु लिखा गया था। वैकल्पिक व्याख्या यह भी है कि पुरुषसूक्त के अलावा ऋग्वेद में अन्य कहीं भी "शूद्र" शब्द का प्रयोग ही नहीं हुआ है, अतः कुछ विद्वानों का मानना है कि  पुरुष सूक्त उत्तर- ऋग्वैदिक काल का एक संयोजन था, जो एक दमनकारी और शोषक वर्ग संरचना को पहले से ही अस्तित्व में होने को निरूपित व वैध बनाने हेतु लिखा गया था।
हालांकि, पुरुषसूक्त में "क्षत्रिय" शब्द प्रयुक्त नहीं हुआ है, "राजन" शब्द हुआ है, फिर भी वैदिक ग्रंथावली में यह पहला अवसर माना जाता है जहां चारों वर्णों का एक समय में व एक साथ उल्लेख हुआ है। "राजन्य" शब्द का प्रयोग संभवतः उस समय राजा के संबधियों हेतु प्रयुक्त हुआ माना जाता है, जबकि यह समाज के एक विशिष्ट वर्ग के रूप में स्थापित हो चुके थे। वैदिक काल के अंतिम चरणों में "राजन्य" शब्द को "क्षत्रिय" शब्द से प्रतिस्थापित कर दिया गया, जहाँ "राजन्य" शब्द राजा से संबंध होना इंगित करता है तथा "क्षत्रिय" शब्द किसी विशेष क्षेत्र पर शक्ति प्रभाव या नियंत्रण को। "राजन्य" शब्द प्रमुख रूप से एक ही वंशावली के तहत प्रमुख स्थान को प्रदर्शित करता है जबकि "क्षत्रिय" शब्द शासन या शासक को।
रामशरण शर्मा दर्शाते हैं कि "राजन्य (राज सहयोगी वर्ग)" व "विस (वंश का कृषक वर्ग)" के मध्य बढ़ते हुये ध्रुवीकरण के उपरान्त कैसे विभिन्न वंश प्रमुखों द्वारा एक सर्वमान्य मुखिया का चयन होता था जिसके फलस्वरूप एक तरफ शासक वर्ग (राजा, राजन्य, क्षत्र, क्षत्रिय) तथा दूसरी तरफ "विस" (उसी वंश के कृषक) जैसे पृथक वर्गों का विभेदीकरण उत्पन्न होता गया।
प्रतीक
अनुष्ठानों में, न्यग्रोध दण्ड (बरगद का डंडा), एक मंत्र के साथ क्षत्रिय वर्ण के व्यक्ति को सौंपा जाता है, जिसका उद्देश्य शारीरिक जीवन शक्ति या 'ओजस' प्रदान करना है।
जर्मन क्रांति
जर्मन क्रांति या नवंबर क्रांति (जर्मन: नवंबर्रेवल्यूशन) प्रथम विश्व युद्ध के अंत में जर्मन साम्राज्य में एक नागरिक संघर्ष था, जिसके परिणामस्वरूप जर्मन संघीय संवैधानिक राजतंत्र एक लोकतांत्रिक संसदीय गणतंत्र के साथ बदल गया था जिसे बाद में वेइमार के रूप में जाना जाने लगा। गणतंत्र। क्रान्ति काल नवंबर 1918 से लेकर अगस्त 1919 में वेइमर संविधान को अपनाने तक के कारणों में युद्ध के चार वर्षों के दौरान जनसंख्या द्वारा सामना किए गए चरम बोझ थे, जर्मन साम्राज्य पर हार का प्रबल प्रभाव और सामान्य आबादी और अभिजात वर्ग के पूंजीपतियों और पूंजीपतियों के बीच सामाजिक तनाव जो सत्ता में थे और बस युद्ध हार गए।
क्रांति की जड़ें पहले विश्व युद्ध में जर्मन साम्राज्य की हार और उसके बाद आने वाले सामाजिक तनावों के कारण थीं। क्रांति के पहले कामों को सेना के जर्मन सुप्रीम कमांड की नीतियों और नौसेना कमान के साथ समन्वय की कमी के कारण शुरू किया गया था। पराजय की स्थिति में, नौसेना कमान ने 24 अक्टूबर 1918 के अपने नौसैनिक आदेश के द्वारा ब्रिटिश शाही नौसेना के साथ एक जलवायु लड़ाई को शुरू करने की कोशिश करने पर जोर दिया। लड़ाई कभी नहीं हुई। अंग्रेजों से लड़ने के लिए तैयारी शुरू करने के अपने आदेशों का पालन करने के बजाय, जर्मन नाविकों ने 29 अक्टूबर 1918 को विल्हेमशेवेन के नौसैनिक बंदरगाहों में विद्रोह का नेतृत्व किया, जिसके बाद नवंबर के पहले दिनों में कील विद्रोह हुआ। इन गड़बड़ियों ने पूरे जर्मनी में नागरिक अशांति की भावना को फैलाया और अंततः 9 नवंबर 1918 को एक गणराज्य की घोषणा की। इसके तुरंत बाद, सम्राट विल्हेम II ने अपना सिंहासन त्याग दिया और देश छोड़कर भाग गया।
समाजवादी विचारों से प्रेरित क्रांतिकारियों ने सोवियत शैली की परिषदों को सत्ता नहीं सौंपी, क्योंकि रूस में बोल्शेविकों ने किया था, क्योंकि जर्मनी की सोशल डेमोक्रेटिक पार्टी (एसपीडी) के नेतृत्व ने उनके निर्माण का विरोध किया था। एसपीडी ने एक राष्ट्रीय सभा के बजाय चुना जो सरकार की संसदीय प्रणाली का आधार बनेगी। [१] जर्मनी में आतंकवादी कार्यकर्ताओं और प्रतिक्रियावादी रूढ़िवादियों के बीच एक सर्वव्यापी गृहयुद्ध के डर से, एसपीडी ने अपनी शक्ति और विशेषाधिकारों से पूरी तरह से पुराने जर्मन ऊपरी वर्गों को हटाने की योजना नहीं बनाई। इसके बजाय, इसने उन्हें नई सामाजिक लोकतांत्रिक व्यवस्था में एकीकृत करने की कोशिश की। इस प्रयास में, एसपीडी वामपंथियों ने जर्मन सुप्रीम कमांड के साथ गठबंधन की मांग की। इसने सेना और फ्रीइकॉर्प्स (राष्ट्रवादी मिलिशिया) को कम से कम 4 से 15 जनवरी 1919 तक कम्युनिस्ट स्पार्टसिस्ट के विद्रोह की अनुमति दे दी। राजनीतिक ताकतों का एक ही गठबंधन जर्मनी के अन्य हिस्सों में वामपंथियों के दबदबे को दबाने में सफल रहा, जिसके परिणामस्वरूप 1919 के अंत तक देश पूरी तरह से शांत हो गया था।
नई वेइमर नेशनल असेंबली के चुनाव 19 जनवरी 1919 को आयोजित किए गए थे। 11 अगस्त 1919 को क्रांति का अंत हुआ, जब वीमर संविधान को अपनाया गया।
गैविफोर्मीस
गैविफोर्मीस (Gaviiformes) जलीय पक्षियों का एक जीववैज्ञानिक गण है। वर्तमान काल में इसकी सदस्य जातियाँ उत्तर अमेरिका और यूरेशिया में पाई जाती हैं, हालांकि प्रागैतिहासिक काल में कुछ जातियाँ अन्य क्षेत्रों में भी मिलती थीं जो अब विलुप्त हो चुकी हैं।
लावारिस क्षेत्र
लावारिस क्षेत्र, जिसे लातिनी भाषा में 'टेरा नलिस' ( Terra nullis ) कहते हैं, ऐसे भौगोलिक क्षेत्र को कहा जाता है जिसपर किसी राष्ट्र का अधिकार न हो। ऐसे क्षेत्रों पर क़ब्ज़ा करके उन्हें किसी देश का भाग बनाया जा सकता है हालांकि वर्तमान विश्व में अधिकतर ऐसे क्षेत्रों पर नियंत्रण करना अंतर्राष्ट्रीय संधियों द्वारा वर्जित है।
उदाहरण के लिए सन् १९२० तक आर्कटिक महासागर में स्थित स्वालबार्ड द्वीप समूह एक लावारिस क्षेत्र था। यहाँ किसी भी देश का स्थाई क़ब्ज़ा नहीं था और केवल गर्मियों में व्हेल पकड़ने वाले कुछ मछुआरे यहाँ आया करते थे। ९ फ़रवरी १९२० में की गई स्वालबार्ड संधि के अंतर्गत इस लावारिस क्षेत्र को नोर्वे का हिस्सा बना दिया गया। इसी तरह ऑस्ट्रेलिया पर क़ब्ज़ा करने के लिए ब्रिटेन ने वहाँ के आदिवासियों को अनदेखा करते हुए उसे एक लावारिस क्षेत्र' घोषित कर दिया और उसपर क़ब्ज़ा कर लिए। १९६७ की अंतरिक्ष संधि के अंतर्गत चन्द्रमा और अन्य खगोलीय वस्तुएँ हमेशा के लिए लावारिस क्षेत्र घोषित की गई हैं। इनपर किसी देश का क़ब्ज़ा मान्य नहीं होगा और यह सभी मानवों की सांझी धरोहर बताई जाती हैं।
बलवन्‍त सिंह
बलवन्‍त सिंह,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के मुजफ्फरनगर जिले के 55 - मुजफ्फरनगर पूर्व-जानसठ उत्‍तर विधान सभा निर्वाचन क्षेत्र से कांग्रेस की ओर से चुनाव में भाग लिया।
राजेश विवेक
राजेश विवेक (३१ जनवरी, १९४९ से १४ जनवरी, २०१६)भारतीय नाटक अभिनेता थे जो लगान नामक फ़िल्म में अपने ज्योतिषी गुरन अथवा स्वदेश में डाकिये के अभिनय के लिए जाने जाते हैं। इसके अतिरिक्त लोकप्रिय भारतीय धारावाहिक महाभारत में उन्होंने महाभारत के रचयिता वेदव्यास का अभिनय किया था। उन्होंने वीराना और जोशीले जैसी फ़िल्मों में खलनायक की भूमिका में भी अभिनय किया। इसके अतिरिक्त उन्होंने मुझसे शादी करोगी, वॉट्स यॉर राशी? और बंटी और बबली जैसी फ़िल्मों में अभिनय किया। राजेश ने टीवी धारावाहिक भारत एक खोज में भी उल्लेखनीय अभिनय किया।
व्यक्तिगत जीवन
राजेश का जन्म ३१ जनवरी १९४९ में हुआ। उनके पिता का नाम राज बहादुर उपाध्याय (1904–1980) एवं माता का नाम प्रेम कुमारी उपाध्याय (1912–1992) था। उन्होंने प्राचीन इतिहास और पुरातत्व में उत्तर प्रदेश के टी॰डी॰ डीग्री कॉलेज से स्नातकोत्तर की। उन्होंने श्याम बेनेगल की फ़िल्म जुनून से अपने फ़िल्मी कैरियर की शुरुआत की। १४ जनवरी २०१६ को ६६ वर्ष की आयु में हृदय गति रुक जाने से उनका निधन हो गया।
सुपोषण
किसी जलाशय को पोषक तत्वों से समृद्ध करना सुपोषण (eutrophication) कहलाता है। सुपोषण की प्रक्रिया में जलाशय में पौधों तथा शैवाल ( algae) का विकास होता है। इसके अलावा जल में बायोमास की उपस्थिति के कारण उस जल में ऑक्सीजन की मात्रा कम हो जाती है। इसका एक उदाहरण जल में पोषक तत्वों के उच्च स्तर के कारण उसमें 'ब्लूम' पैदा होना है। सुपोषण प्रायः जलीय तन्त्र में फॉस्फेट-युक्त डिटरजेन्टों, उर्वरकों और मलजल के मिलने के कारण उत्पन्न होता है।
एलिस एक्का की कहानियां
एलिस एक्का की कहानियां हिंदी की पहली महिला आदिवासी कथाकार एलिस एक्का की कहानियों का एकमात्र संकलन है। एलिस एक्का की कहानियां हिंदी की पहली महिला आदिवासी कथाकार एलिस एक्का की कहानियों का एकमात्र संकलन है। हिंदी कथा साहित्य के ज्ञात इतिहास में एलिस एक्का से पूर्व किसी आदिवासी महिला कहानीकार का जिक्र नहीं मिलता। अविभाजित बिहार-झारखंड में चालीस-पचास के दशक में कथा लेखन की शुरुआत एलिस एक्का की कहानियों से होती है।
एलिस एक्का की कहानियां
‘एलिस एक्का की कहानियां’ संकलन में संकलन में एलिस की कुल छह कहानियां शामिल हैं। ‘वनकन्या’, ‘दुर्गी के बच्चे और एल्मा की कल्पनाएं’, ‘सलगी, जुगनी और अंबा गाछ’, ‘कोयल की लाड़ली सुमरी’, ‘पंद्रह अगस्त, बिलचो और रामू’ और ‘धरती लहलहाएगी, झालो नाचेगी गाएगी’। साथ ही इसमें खलील जिब्रान की पांच अनूदित कहानियां भी शामिल हैं।
‘एलिस एक्का की कहानियां’ की संपादक वंदना टेटे के अनुसार ‘उनकी सबसे पहली प्राप्य रचना जो कि खलील जिब्रान के साहित्य का अनुवाद है ‘आदिवासी’ के अगस्त 1959 के विशेषांक में छपी है।’ ... ‘और ‘पहली कहानी ‘आदिवासी’ के 17 अगस्त 1961, वर्ष 15, अंक 28-29 में छपी है। जिसका शीर्षक है ‘वनकन्या’।’ श्रीमती टेटे के अनुसार संभव है इसके पूर्व भी उनकी रचनाएं छपी हों परंतु तत्कालीन पत्र-पत्रिकाओं की अनुपलब्धता के कारण इस संबंध में निश्चित रूप से कुछ भी नहीं कहा जा सकता।
कहानियों का कथ्य, शिल्प और भाषा
एलिस एक्का की कहानियों के बारे में साहित्यकारों और समीक्षकों की राय है - ‘आदिवासी समाज का जीवन और अनुभव जब कहन बन कर आता है तो हम एक नये दर्शन से परिचित होते हैं। यह दर्शन सहअस्तित्व और सहजीविता का है जो एलिस की कहानियों में है और जिसकी बुनावट बहुत बारीक है। एलिस अपनी कहानियों में साठ के दशक के आदिवासी उम्मीदों को सामने रखती हैं। लेकिन बाद में वे उस छल को भी अभिव्यक्त करती हैं जिसका शिकार आदिवासी समाज बनता है।’
समीक्षक अमरेन्द्र यादव के अनुसार- ‘कहानियां बहुत बड़ी नहीं हैं, पर इन छोटे-छोटे किस्सों में कही गई बातों के मायने ज़रूर बेहद गहरे हैं। प्रकृति और स्त्री को केंद्र में रखकर लिखी गई ये कहानियां आहिस्ता-आहिस्ता पाठक के दिल में उतर जाती हैं। लेखिका ने जितना महत्व इंसानी भावनाओं को दिया है, उतनी ही मुस्तैदी से पेड़-पौधे, पक्षी, जानवर, नदी, आकाश, जंगल, चट्टान आदि भी इन कथाओं में अपनी सहज उपस्थिति दर्ज कराते हैं।’
आलोचक डा. सावित्री बड़ाईक की टिप्पणी है- ‘किसी भी क्षेत्र के समुदाय की पहचान उसकी भाषा और संस्कृति से होती है। एलिस की कहानियों की भाषा आदिवासी हिन्दी है। वे नागपुरी, मगही, खोरठा, भाषाओं का भी प्रयोग संवादों में करती है। पर संवादों में सरलता है। साधारण लोग सरल भाषा का ही प्रयोग करते हैं। ... एलिस एक्का अपनी कहानियों में आदिवासी समाज की मूल प्रवृतियों और जीवन-मूल्यों का ध्यान रखती हैं। उनकी कथा नायिकाएँ अपने आत्मनिर्णय के अधिकार और पहचान (अस्मिता) के लिए निरन्तर संघर्ष करती हैं। समानता, सहअस्तित्व, सहभागिता, सामूहिकता, श्रम के प्रति निष्ठा, स्त्री-पुरुष के बीच बराबरी आदि जीवनमूल्य का वर्णन एलिस एक्का की कहानियों की विशेषता है।’
उपन्यासकार विनोद कुमार के अनुसार, ‘आदिवासी समाज में गद्यात्मक लेखन के प्रति वैसा रुझान नहीं है, पर साठ के दशक में ही एलिस एक्का सधी हुई कहानियां लिख रही थीं। उन्होंने समाज और परिवेश को अपनी छोटी कहानियों में समेटने का कठिन कार्य किया है। उनकी कहानियों में आदिवासी समाज के सुख-दुख, उल्लास-आनंद और भविष्य के प्रति आशावादिता नजर आती है। डॉ. माया प्रसाद मानती हैं एलिस एक्का ने अपने समाज को कहानियों के द्वारा लोगों तक पहुंचाने का बीड़ा उठाया था। वहीं फादर पीटर पॉल कहते हैं, ‘एलिस एक्का की आपबीती, अनुभवों से निकली कहानियां हैं जो दिल को सुकून देती हैं।’
आदिवासी दर्शन और कहन परंपरा में एलिस एक्का की कहानियां
साहित्य के पाठक और आलोचक मानते हैं कि एलिस एक्का का लेखन हिंदी साहित्य में आदिवासी कहन परंपरा की एक अद्भुत बानगी है। जो उन्हें हिंदी कथा साहित्य में उनके आदिवासीपन के कारण विशिष्ट बनाती है। एलिस की कहानियां आदिवासी जीवनदर्शन के अनुरूप इंसान और प्रकृति के आत्मीय रिश्तों को रेखांकित करती हैं और इस रिश्ते में आ रही टूटन से हमें सचेत भी करती हैं।
वरिष्ठ आदिवासी पत्रकार और साहित्यकार शिशिर टुडू का मत है, 'इस पुस्तक से आदिवासी दर्शन के बारे में पता चलता है। यह मुख्यधारा से इतर है। आदिवासी दर्शन से ही दुनिया बचेगी। आज जो गलाकाट प्रतियोगिता और विकास की अंधी हवा बह रही है, वह सृष्टि के लिए ही खतरा है। मुख्य धारा के दर्शन में मनुष्य श्रेष्ठ है जबकि आदिवासी दर्शन में वह एक इकाई है। जैसे पहाड़ है, झरना है, उसी प्रकार मनुष्य भी है।
आदिवासी दर्शन और साहित्य की पैरोकार वंदना टेटे पुस्तक की भूमिका में लिखती हैं, ‘बेशक! एलिस बहुत ही ‘मामूली’ कथाकार है। जादूई यथार्थ और किसी भी चमत्कार के दावे से परे। उनकी कहानियों में प्रकृति है, समाज है, संगीत है, जीवन की लय है और बाहरी तथा भीतरी समाज के घात-प्रतिघात भी हैं। ...इस आदिवासी कहन परंपरा और सहजीवी आदिवासी दर्शन का एलिस अपनी कहानियों में बखूबी और पूरे कौशल के साथ निर्वाह करती है।’
आचार्य महाप्रज्ञ
उन्होंने दस वर्ष की आयु में जैन संन्यासी के रूप में विकास और धार्मिक प्रतिबिंब का जीवन आरम्भ किया। महाप्रज्ञ ने अनुव्रत आंदोलन में मुख्य भूमिका निभाई जो गुरु आचार्य तुलसी ने 1949 में आरम्भ किया था और 1995 के आंदोलन में स्वीकृत अधिनायक बन गए। आचार्य महाप्रज्ञ ने 1970 के दशक में अच्छी तरह से नियमबद्ध प्रेक्षा ध्यान तैयार किया और शिक्षा प्रणाली में "जीवन विज्ञान" का विकास किया जो छात्रों के संतुलित विकास और उसका चरित्र निर्माण के लिए प्रयोगिक पहुँच है।
जीवन
आचार्य महाप्रज्ञ का जन्म हिन्दू तिथि के अनुसार विक्रम संवत 1977, आषाढ़ कृष्ण त्रयोदशी को राजस्थान के टमकोर नामक गाँव में हुआ था। उनके पिता का नाम तोलाराम तथा माता का नाम बालू था।  आचार्य महाप्रज्ञ का बचपन का नाम नथमल था। उनके बचपन में पिता का देहांत हो गया था।  माँ बालू ने उनका पालन-पोषण किया। उनकी माँ धार्मिक प्रवृत्ति की महिला थी। इस कारण उन्हें बचपन से ही धार्मिक संस्कार मिले थे।
विक्रम संवत 1987, माघ शुक्ल की दशमी (29 जनवरी 1931) को उन्होंने दस वर्ष की आयु में अपनी माता के साथ तेरापंथ के आचार्य कालूगणी से दीक्षा ग्रहण की।
आचार्य कालूगणी की आज्ञा से मुनि तुलसी जो आगे चल कर आचार्य कालूगणी के बाद तेरापंथ के नौवें आचार्य बने, के मार्गदर्शन में दर्शन, न्याय, व्याकरण, मनोविज्ञान, ज्योतिष, आयुर्वेद आदि का तथा  जैन आगम, बौद्ध ग्रंथों, वैदिक ग्रंथों तथा प्राचीन शास्त्रों का गहन अध्ययन किया था।  वे संस्कृत भाषा के आशु कवि थे।
आचार्यश्री तुलसी ने महाप्रज्ञ (तब मुनि नथमल) को पहले अग्रगण्य एवं विक्रम संवत 2022 माद्य शुक्ला सप्तमी (ईस्वी सन् 1965) को हिंसार में निकाय सचिव नियुक्त किया। आगे चल कर उनकी प्रज्ञा से प्रभावित होकर आचार्य तुलसी ने उन्हें महाप्रज्ञ की उपाधि से अंलकृत किया। तब से उन्हें महाप्रज्ञ के नाम से जाना जाने लगा।
विक्रम संवत 2035 राजलदेसर (राजस्थान) मर्यादा महोत्सव के अवसर पर आचार्यश्री तुलसी ने विक्रम संवत 2035 को राजस्थान के राजलदेसर में उन्हें अपना उत्तराधिकारी घोषित किया। और महाप्रज्ञ युवाचार्य महाप्रज्ञ हो गए। विक्रम संवत 2050 में राजस्थान के सुजानगढ़ में आचार्य तुलसी ने अपने आचार्य पद का विर्सजन कर दिया और युवाचार्य महाप्रज्ञ को आचार्य नियुक्त किया। और वे तेरापंथ के दसवें आचार्य बने।
शैवाल फुल्लिका
शुद्ध जल में तेजी से शैवालों का बढ़ना शैवाल फुल्लिका या शैवाल विकसन ( algal bloom) कहलाता है। इसके कारण जल का रंग ही बदल जाता है।
स्वामी राम
यह लेख स्वामी राम के बारे में है, स्वामी रामतीर्थ के लिए उस लेख पर जाँय।
स्वामी राम (1925–1996) एक योगी थे जिन्होने 'हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी' सहित अनेकानेक संस्थानों की स्थापना की। उन्होने लगभग ४४ सर्वाधिक विक्रीत पुस्तकों की भी रचना की।
बुच्चंपल्लॆ (कडप)
बुच्चंपल्लॆ (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
ज़िम्बाब्वे क्रिकेट टीम का भारत दौरा 1992-93
जिम्बाब्वे की राष्ट्रीय क्रिकेट टीम ने 1992-93 के सीज़न में एक टेस्ट मैच और तीन एक दिवसीय अंतरराष्ट्रीय मैच खेलने के लिए भारत का दौरा किया। यह भारत के जिम्बाब्वे का उद्घाटन दौरा था, और जिम्बाब्वे के सभी चार मैचों में हार गई।
१७१४
1714 ग्रेगोरी कैलंडर का एक साधारण वर्ष है।
अज्ञात तारीख़ की घटनाएँ
बालाजी विश्वनाथ (भारत) द्वारा मराठा शासकों के पेशवा वंश की स्थापना।
प्राण किशोर कौल
प्राण किशोर कौल रंगमंच व्यक्तित्व के रूप में प्रसिद्ध व्यक्ति हैं। उन्होंने विभिन्न नाटकों के लेखन एवं निर्देशन का कार्य किया है। उन्हें उनके उपन्यास शीन तू वटु पोड के लिए साहित्य नाटक अकादमी ने पुरस्कृत किया। इनके द्वारा रचित एक उपन्यास शीन ते वतपोद  के लिये उन्हें सन् १९८९ में साहित्य अकादमी पुरस्कार (कश्मीरी) से सम्मानित किया गया।
चक देवीपुरा, अल्मोडा तहसील
चक देवीपुरा, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
विकृतिकारक
Methanol ek aisa alkohalik drav hai jise peene se maanushy and Haa ho jaata hai aur yadi ise ethanol k saath milaa kr peeya jaay to ye hamaari yakrit (liver) me ekatrq hokr methanal ( methyl eldyhyde) btaata hai Jo ko shikaayt me pahuch kr koshikaao k  jivdravy ka jamaav kr deta hai jisase hamaari koshikaaye ka arya krna bnd kr deti hai aur maanushy ki mrityu v ho jaati hai.. At last we can say that methanol is much harmful liquid for human body.. It is poisonous.
उड्डा-प०मनि०२, पौडी तहसील
उड्डा-प०मनि०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
स्वच्छता
स्वच्छता का तात्पर्य स्वच्छ पेयजल से संबंधित सार्वजनिक स्वास्थ्य स्थितियों और मानव मल के उपचार और निपटान से है। मल के साथ मानव संपर्क को रोकना स्वच्छता का हिस्सा है, जैसा कि साबुन से हाथ धोना है। स्वच्छता प्रणालियों का उद्देश्य एक स्वच्छ वातावरण प्रदान करके मानव स्वास्थ्य की रक्षा करना है जो विशेष रूप से मल-मौखिक मार्ग के माध्यम से बीमारी के संचरण को रोक देगा। उदाहरण के लिए, अतिसार, कुपोषण और बच्चों में अविकसित विकास का एक मुख्य कारण, पर्याप्त स्वच्छता के माध्यम से कम किया जा सकता है। ऐसी कई अन्य बीमारियाँ हैं जो उन समुदायों में आसानी से फैलती हैं जिनमें स्वच्छता का निम्न स्तर होता है, जैसे कि एस्कारियासिस (एक प्रकार का आंतों का कृमि संक्रमण या कृमिरोग), हैजा, हेपेटाइटिस, पोलियो, सिस्टोसोमियासिस और रोहे।
फ़ॉर्च्यून ग्लोबल 500
फ़ॉर्च्यून ग्लोबल 500, जिसे ग्लोबल 500 के नाम से भी जाना जाता है, राजस्व के आधार पर विश्व की शीर्ष 500 कम्पनियों की वार्षिक रैंकिग है जिसे प्रतिवर्ष फ़ॉर्च्यून पत्रिका द्वारा संकलित व प्रकाशित किया जाता है।
रैंकिंग प्रणली
19809 तक इस सूची में केवल अमेरिका से बाहर की कम्पनियों को ही "इण्टरनैश्नल 500" नाम से सम्मिलित किया जाता है जबकि फ़ॉर्च्यून 500 में केवल अमेरिकी कम्पनियों को ही सम्मिलित किया जाता था और अभी भी इसी पद्धति का पालन किया जाता है। 1990 में अन्तर्राष्ट्रीय कम्पनियों की सूची में अमेरिकी कम्पनियों को भी सम्मिलित किया गया ताकि एक वास्तविक रूप से वैश्विक सूची बनाई जा सके। 1995 से इस सूची का वर्तमान स्वरूप ही उपयोग में है और इस सूची में शीर्ष की वित्तीय संस्थाओं और सेवा प्रदाताओं को भी राजस्व के आधार पर रैंकिग दी जाती है।
केटी एडर
केटी एडर (जन्म 1999/2000 ) एक अमेरिकी कार्यकर्ता और सामाजिक उद्यमी हैं, जिन्होंने सामाजिक प्रभाव उपक्रमों 50 मील मोर, किड्स टेल्स, और द फ्यूचर गठबंधन का नेतृत्व किया है, जहां वह वर्तमान में कार्यकारी निदेशक हैं।
दिसंबर 2019 में, ईडर को कानून और नीति में 30 के तहत 30 फोर्ब्स में से एक नामित किया गया था। कैटी एडर मधुर स्वभाव के व्यक्ति हैं!
प्रारंभिक जीवन और शिक्षा
एडर का जन्म और पालन-पोषण मिल्वौकी, विस्कॉन्सिन में हुआ था। केटी ने 2018 में शोरवुड हाई स्कूल से स्नातक किया और 2020 के पतन में स्टैनफोर्ड विश्वविद्यालय में भाग लेंगे। वह पांच बच्चों में सबसे छोटी है।
किड्स टेल्स
जब केटी 13 साल की थी, तो उन्होंने एक गैर-लाभकारी संगठन, किड्स टेल्स की स्थापना की, जो रचनात्मक लेखन कार्यशालाओं को लाने के लिए, किशोरों द्वारा पढ़ाया जाता था, उन बच्चों को, जिनके पास स्कूल के बाहर अनुभव लिखने की पहुंच नहीं है। किड्स टेल्स वर्कशॉप के दौरान, बच्चे एक छोटी कहानी लिखते हैं, जो एक नृविज्ञान, एक वास्तविक पुस्तक में प्रकाशित होती है।  नौ देशों के पंद्रह सौ बच्चों ने किड्स टेल्स कार्यशालाओं में भाग लिया।  किड्स टेल्स ने 400 से अधिक किशोर शिक्षकों को शामिल किया और 90 एंथोलॉजी प्रकाशित कीं।
50 मील अधिक
2018 मार्च के बाद हमारे जीवन की घटनाओं का समापन २४ मार्च को हुआ, केटी और उनके हाई स्कूल के अन्य छात्रों ने मैडिसन, WI से जेंसविल, WI, सदन के पूर्व अमेरिकी स्पीकर पॉल रयान के गृहनगर में ५० मील का मार्च आयोजित किया, ताकि उन्हें फोन किया जा सके। बंदूक कानून को अवरुद्ध करने और दफनाने में उनकी भूमिका के लिए यह 50 मील अधिक मार्च केटी और उसकी टीम को देश भर में # 50more # 50states नामक एक अभियान शुरू करने के लिए अन्य 49 राज्यों को चुनौती देने के लिए 50 Mile March को गृहनगर या अपने NRA समर्थित अधिकारियों में से एक के कार्यालय में रखने की मांग करने के लिए। बंदूक हिंसा को समाप्त करने की कार्रवाई।  ५० माइल्स ने अगस्त २०१] में मैसाचुसेट्स में ५० मील की पैदल यात्रा की। ।
भविष्य का गठबंधन
केटी ने देश भर के अन्य युवाओं के नेतृत्व वाले संगठनों के साथ गठबंधन करने के लिए 50 माइल्स मोर का नेतृत्व किया। बस सभी के लिए जगह है। फ्यूचर गठबंधन संसाधनों और विचारों को साझा करने के लिए संयुक्त राज्य भर में युवाओं के नेतृत्व वाले संगठनों और युवा नेताओं को जोड़ता है।  भावी गठबंधन सितंबर 2018 में चुनाव अभियान वॉकआउट टू वोट के साथ शुरू हुआ। देश भर के 500 से अधिक स्कूलों ने कक्षा से बाहर निकलकर चुनाव में भाग लिया।
बलवीर सिंह
बलवीर सिंह,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के मेरठ जिले के 69 - गाजियाबाद दक्षिण विधान सभा निर्वाचन क्षेत्र से कांग्रेस की ओर से चुनाव में भाग लिया।
खैरा पोखर गाँव, अमास (गया)
}}
खैरा पोखर अमास, गया, बिहार स्थित एक गाँव है।
भूमिका शर्मा
भूमिका शर्मा जिसने इटली में जाकर देश के नाम गोल्ड मेडल हांसिल किया उसको जल्द ही खेल मंत्रालय सम्मानित करेगा। देहरादून की 21 वर्षीय गोर्खा लडकी भूमिका शर्मा को इटली में बॉडी बिल्डिंग वर्ल्ड कप में गोल्ड मेडल जीतने के बाद अपने घर आए हुए लगभग 10 दिन से ज्यादा का वक्त हो गया लेकिन अबतक खेल विभाग की ओर से प्रतिक्रिया सामने आई है। इंडिया संवाद से बातचीत में खेल मंत्री अरविंद पांडे ने कहा कि वह कई दिनों से वह बाहर थे लिहाज़ा भूमिका से मुलाक़ात नहीं कर सके, लेकिन अब वह ऐसी प्रतिभाओं को सम्मानित किये जाने की बात कर रहे हैं।
दरअसल, इससे पहले जब समूचा हिंदुस्तान चैंपियंस ट्राफी में भारत की हार का दुख मना रहा था उसी वक़्त उत्तराखण्ड की भूमिका शर्मा ने इटली में इतिहास रच दिया था। दून में रहने वाली 21 वर्षीय भूमिका शर्मा ने देश को एक ऐसा खिताब दिलवाया जो आजतक किसी महिला ने शायद भारत को नहीं दिलवाया. भूमिका ने इटली में हुए बॉडी बिल्डिंग वर्ल्ड चैम्पियनशिप को पहली बार में ही जीतकर सालों की मेहनत और परिवार के सहयोग को सार्थक किया। यह प्रतियोगिता पिछले सप्ताह इटली के वेनिस में आयोजित की गई थी।  उन्होंने यह प्रतियोगिता दुनिया भर से आई 50 महिलाओं को हरा कर जीता।  इस चैंपियनशिप में उन्हें बॉडी पोजिंग में सबसे ज्यादा अंक मिले थे।
कतला
पहचान के लक्षण शरीर गहरा, उत्कृष्ट सिर, पेट की अपेक्षा पीठ पर अधिक उभार, सिर बड़ा, मुंह चैड़ा तथा उपर की ओर मुड़ा हुआ, पेट ओंठ, शरीर ऊपरी ओर से धूसर तथा पाष्र्व व पेट रूपहला तथा सुनहरा, पंख काले होते हैं।
अधिकतम साईज लंबाई 1.8 मीटर व वजन 60 किलो ग्राम।
१७१५
1715 ग्रेगोरी कैलंडर का एक साधारण वर्ष है।
कतला
अंडा जनन क्षमता इसकी अण्ड जनन क्षमता 80,000 से 1,50,000 अण्डे प्रतिकिलो ग्राम होती है, सामान्यतः कतला मछली में 1.25 लाख प्रति किलो ग्राम अण्डे देने की क्षमता होती है। कतला के अण्डे गोलाकार, पारदर्षी हल्के लाल रंग के लगभग 2 से 2.5 मि.मी. ब्यास के जा निषेचिन होने पर पानी में फलू कर 4.4 से 5 मि.मी. तक हो जाते है, हेचिंग होने पर हेचलिंग 4 से 5 मि.मी. लंबाई के पारदर्शी होते है।
आर्थिक महत्व भारतीय प्रमुख शफर मछलियो मे कतला मछली शीध्र बढ़ने वाली मछली है, सघन मत्स्य पालन में इसका महत्वपूर्ण स्थान है, तथा प्रदेश के जलाषयो एवं छोटे तालाबों मे पालने योग्य है। एक वर्ष के पालन में यह 1 से 1.5 किलोग्राम तक वजन की हो जाती है। यह खाने में अत्यंत स्वादिष्ट तथा बाज़ारों में ऊँचे दाम पर बिकती है।
शिव कुमार बटालवी
शिव कुमार 'बटालवी' (ਸ਼ਿਵ ਕੁਮਾਰ ਬਟਾਲਵੀ) (1936 -1973) पंजाबी भाषा के एक विख्यात कवि थे, जो उन रोमांटिक कविताओं के लिए सबसे ज्यादा जाने जाते हैं, जिनमें भावनाओं का उभार, करुणा, जुदाई और प्रेमी के दर्द का बखूबी चित्रण है।
वे 1967 में वे साहित्य अकादमी पुरस्कार पाने वाले सबसे कम उम्र के साहित्यकार बन गये। साहित्य अकादमी (भारत की साहित्य अकादमी) ने यह सम्मान पूरण भगत की प्राचीन कथा पर आधारित उनके महाकाव्य नाटिका  लूणा  (1965) के लिए दिया, जिसे आधुनिक पंजाबी साहित्य की एक महान कृति माना जाता है और जिसने आधुनिक पंजाबी किस्सागोई की एक नई शैली की स्थापना की। आज उनकी कविता आधुनिक पंजाबी कविता के अमृता प्रीतम और मोहन सिंह जैसे दिग्गजों के बीच बराबरी के स्तर पर खड़ी है, जिनमें से सभी भारत- पाकिस्तान सीमा के दोनों पक्षों में लोकप्रिय हैं।.
जीवनी
शिव कुमार का जन्म 23 जुलाई 1936 को गांव बड़ा पिंड लोहटिया, शकरगढ़ तहसील (अब पाकिस्तान के पंजाब प्रांत में) राजस्व विभाग के ग्राम तहसीलदार पंडित कृष्ण गोपाल और गृहिणी शांति देवी के घर में हुआ। भारत के विभाजन के बाद उनका परिवार गुरदासपुर जिले के बटाला चला आया, जहां उनके पिता ने पटवारी के रूप में अपना काम जारी रखा और बाल शिव ने प्राथमिक शिक्षा पाई।
1953 में उन्होंने पंजाब विश्वविद्यालय से मैट्रिक किया और बटाला के बैरिंग यूनियन क्रिश्चियन कॉलेज में एफ एससी कार्यक्रम में नामांकित हुए। अपनी डिग्री पूरी करने से पहले उन्होंने कादियाँ के एस एन कॉलेज के कला विभाग में दाखिला लिया, जो उनके व्यक्तित्व से ज्यादा मेल खाता था, हालांकि दूसरे साल में उन्होंने उसे भी छोड़ दिया। उसके बाद वह हिमाचल प्रदेश के बैजनाथ के एक स्कूल में सिविल इंजीनियरिंग में डिप्लोमा लेने के लिए दाखिल हुए, पर फिर उन्होंने इसे भी बीच में ही छोड़ दिया। इसके बाद उन्होंने नाभा के सरकारी रिपुदमन कालेज में अध्ययन किया। उन्हें विख्यात पंजाबी लेखक गुरबख्श सिंह प्रीतलड़ी की बेटी से प्यार हो गया, जिन्होंने दोनों के बीच जाति भेद होने के कारण एक ब्रिटिश नागरिक से शादी कर ली। वह प्यार में दुर्भाग्यशाली रहे और प्यार की यह पीड़ा उनकी कविता में तीव्रता से परिलक्षित होती है।
बाद की जिंदगी में उनके पिता को कादियां में पटवारी की नौकरी मिली और इसी अवधि के दौरान उन्होंने अपना सबसे अच्छा साहित्यिक अवदान दिया। 1960 में उनकी कविताओं का पहला संकलन पीड़ां दा परागा  (दु:खों का दुपट्टा) प्रकाशित हुआ, जो काफी सफल रहा। 1965 में अपनी महत्वपूर्ण कृति महाकाव्य नाटिका लूणा (1965) के लिए साहित्य अकादमी पुरस्कार पाने वाले वे सबसे कम उम्र के साहित्यकार बन गये। काव्य पाठ और अपनी कविता को गाने की वजह से लोगों में वे और उनका काम काफी प्रसिद्ध हुआ।
5 फ़रवरी 1967 को उनका विवाह गुरदासपुर जिले के किरी मांग्याल की ब्राह्मण कन्या अरुणा से हुआ और बाद में दंपती को दो बच्चे मेहरबां (1968) और पूजा (1969) हुए। 1968 में चंडीगढ़ चले गये, जहां वे स्टेट बैंक ऑफ इंडिया में जन संपर्क अधिकरी बने। बाद के वर्षों में वे खराब स्वास्थ्य से त्रस्त रहे, हालांकि उन्होंने बेहतर लेखन जारी रखा।
निधन
उनके लेखन में उनकी चर्चित मौत की इच्छा हमेशा से स्पष्ट रही है। और 7 मई 1973 में 36 साल की उम्र में शराब की दुसाध्य लत के कारण हुए लीवर सिरोसिस के परिणामस्वरूप पठानकोट के किरी मांग्याल में अपने ससुर के घर पर उनका निधन हो गया।
शैली
प्रेम में नाकामी की वजह से शिव की रचनाओं में विरह व दर्द का भाव अति प्रबल है। अमृता प्रीतम ने इन्हें "बिरहा का सुल्तान" कहा। इसी नाम से ही प्रख्यात ग़ज़ल गायक जगजीत सिंह-चित्रा सिंह ने भी एक एलबम निकाला। शिव की रचनाओं में निराशा व मृत्यु की इच्छा प्रबल रूप से दिखाई पड़ती है।
प्रकाशित रचनाओं की सूची
1993. आईएसबीएन 81-7201-417-1.
विरासत
उनके एक संकलन अलविदा (विदाई) का प्रकाशन 1974 में मरणोपरांत अमृतसर के गुरु नानक देव विश्वविद्यालय द्वारा किया गया। हर साल सर्वश्रेष्ठ लेखक को 'शिव कुमार बटालवी पुरस्कार' दिया जाता है.
मीडिया में
उनकी कई कविताओं को दीदार सिंह परदेसी ने गाया है। जगजीत सिंह-चित्रा सिंह और सुरिंदर कौर ने भी उनकी अनेक कविताओं का गायन किया है। नुसरत फतेह अली खान ने उनकी कविता "माई नी माई" को गीत में ढाला है, जो अपनी रूहानी पुकार और चित्रात्मकता के लिए जाना जाता है। रब्बी शेरगिल के हाल ही के एक एल्बम रब्बी (2004) में उनकी कविता इश्तिहार भी शामिल है। पंजाबी लोक गायक हंस राज हंस भी शिव कुमार की कविता पर 'गम' नामक एक लोकप्रिय एलबम बनाया। 2005 में इक कुड़ी जिदा ना मोहब्बत ...'शिव कुमार बटालवी' शीर्षक से एक संकलन एल्बम जारी किया गया, जिसके गीत महेंद्र कपूर, जगजीत सिंह और आसा सिंह मस्ताना ने गाये।
2004 में चंडीगढ़ के पंजाब कला भवन में शिव कुमार के जीवन पर आधारित दर्दा दां दरिया शीर्षक से पंजाबी नाटक का मंचन किया गया।
शिव कुमार बटालवी की कई कविताओं का प्रयोग हिंदी फिल्मो में होता रहा है। वर्ष २००९ में आयी फिल्म लव आज कल के लिए संगीतकार प्रीतम ने बटालवी की कविता "आज दिन चढ़ेया तेरे रंग वरगा" पर गीत बनाया था। २०१६ में, संगीतकार अमित त्रिवेदी ने फिल्म उड़ता पंजाब के लिए उनकी कविता "एक कुड़ी" पर आधारित एक गीत बनाया था। इस गीत के तीन संस्करण थे, जिन्हें दिलजीत दोसांझ, शाहिद माल्या और आलिया भट्ट ने गाया था।
भूत अंकल (2006 फ़िल्म)
भूत अंकल 2006 में बनी हिन्दी भाषा की फिल्म है।
रोचक तथ्य
इस फिल्म की शूटिंग के दौरान जंगल का वह सीन, जहाँ बच्चे भूत अंकल से पहली बार मिलते हैं और उसके बाद स्कूल में सभी बच्चों के सामने भूत अंकल (जैकी श्रॉफ) पहली बार दिखाई देते हैं, वह खास सीन स्पेशल इफेक्ट के द्वारा बनाया गया था, जिसमें जैकी श्रॉफ अचानक प्रकट होते हैं।
यह जानकारी मेघराज रोहलण 'मुंशी' द्वारा कॉपीराइट की गई है। इसका उपयोग करने के लिए मेघराज रोहलण 'मुंशी' से लिखित अनुमति लेना अनिवार्य है। यदि आप मेघराज रोहलण 'मुंशी' की लिखित अनुमति के बिना उक्त जानकारी का इस्तेमाल करते हैं तो यह कॉपीराइट नियमों का सरासर उल्लंघन होगा, जिसके लिए आपको भारतीय दंड संहिता में वर्णित धाराओं के अनुसार सजा हो सकती है।
त्रिलोक गुर्टू
त्रिलोक गुर्टू (जन्म: ३० अक्टूबर १९५१ में मुम्बई, महाराष्ट्र) भारत के विख्यात संगीतकार और तबला वादक हैं जिनका कार्य जैज फ्यूजन, विश्व संगीत एवं अन्य विधाओं को अपने देश के संगीत के साथ मिश्रित करना रहा।
दक्षिणी ध्रुव
दक्षिणी ध्रुव पृथ्वी का सबसे दक्षिणी छोर है। यह अंटार्कटिका में है।
तथ्यानुसार दो मुख्य दक्षिणी ध्रुव हैं, एक स्थिर और दूसरा जो घूमता है।
चुम्बकीय उत्तरी और दक्षिणी ध्रुव वहाँ होते है जहाँ पर दिक्सूचक संकेत करता है। ये ध्रुव वर्ष प्रतिवर्ष घूमते रहते हैं। केवल दिक्सूचक को देखकर ही लोग यह बता सकते हैं की वे इन ध्रुवों के निकट है। दक्षिणी ध्रुव से सारी दिशाएँ उत्तर में होती हैं, पर ध्रुवों के बिल्कुल निकट दिक्सूचक भरोसेमंद नहीं है।
भौगोलिक उत्तरी और दक्षिणी ध्रुव वे ध्रुव हैं जिनपर पृथ्वी घूमती है, वहीं जिन्हें लोग एक ग्लोब पर देखते हैं कहाँ पर साती उत्तर/दक्षिण की रेखाएँ मिलती है। ये ध्रुव एक ही स्थान पर रहते है और यही वे ध्रुव होते हैं जब हम केवल उत्तरी या दक्षिणी ध्रुव कहते हैं। लोग कुछ विशेष तारों को देखकर ये बता सकते हैं कि वे इन ध्रुवों पर है। ध्रुवों पर एक तारा समान ऊँचाई पर चक्कर लगाता है और क्षितिज पर कबी भी अस्त नहीं होता।
दक्षिणी ध्रुव पर पड़ने वाला महाद्वीप है अंटार्कटिका। यह बहुत ही ठंडा स्थान है। सर्दियों के दौरान कई सप्ताहों तक यहाँ सूर्योदय नहीं होता। और गर्मियों के दौरान, दिसंबर के अंत से मार्च के अंत तक सूर्यास्त नहीं होता।
स्वयं ध्रुवीय बिन्दु पर भी छः महीने की सर्दियाँ होती हैं और इतने समय तक सूर्योदय नहीं होता। और जब सूर्योदय होता है तो, यह छः महीनों की लंबी गर्मियाँ आरंभ होती हैं, जब कोई व्यक्ति दिन के किसी भी समय खड़े होकर सूरज को क्षितिज के ऊपर घड़ी की उल्टी दिशा में अपने चारो ओर घूमते हुए देख सकता है।
दक्षिणी ध्रुव पर पहुँचना कठिन है। उत्तरी ध्रुव के विपरीत, जोकि समुद्र और समतल समुद्री बर्फ से ढका होता है, दक्षिणी ध्रुव एक पर्वतीय महाद्वीप पर स्थित है। यह महाद्वीप है अंटार्कटिका। यह बर्फ की मोटी चादर से ढका है और अपने केंद्र पर तो १.५ किमी से भी मोटी बर्फ से। दक्षिणी ध्रुव बहुत ऊँचे स्थान पर है और बहुत वातमय (तूफ़ानी)। यह उन स्थानों से बहुत दूर है जहाँ पर वैज्ञानिकों की बस्तियाँ हैं और यहाँ जाने वाले जहाज़ों को प्रायः बर्फ़ीले समुद्री रास्ते से होकर जाना पड़ता है। तट पर पहुँचने के बाद भी भूमार्ग से यात्रा करने वाले खोजियों को ध्रुव तक पहुँचने के लिए १,६०० किलोमीटर से भी अधिक की यात्रा करनी पड़ती है। उन्हें तैरते हिमखंडों को पार करके बर्फ़ से ढकी भूमि और फ़िर सीधे खड़े पर्वतीय हिमनदों को जो टूटी, मुड़ी हुई समुद्र में गिरती बर्फ से ढके होते हैं और तेज़ जमाने वाली बर्फीली हवाओं वाले पठार को भी पार करना होता है।
अग्न्याशय के रोग
अन्य अंगों की भाँति अग्न्याशय में भी दो प्रकार के रोग होते हैं। एक बीजाणुओं के प्रवेश या संक्रमण से उत्पन्न होने वाले और दूसरे स्वयं ग्रंथि में बाह्य कारणों के बिना ही उत्पन्न होने वाले। प्रथम प्रकार के रोगों में कई प्रकार की अग्न्याशयार्तियाँ होती है। दूसरे प्रकार के रोगों में अश्मरी, पुटो (सिस्ट), अर्बुद और नाड़ीव्रण या फिस्चुला हैं।
अग्न्याशयाति (पैनक्रिएटाइटिस) दो प्रकार की होती हैं, एक उग्र और दूसरी जीर्ण। उग्र अग्न्याशयाति प्रायः पित्ताशय के रोगों या आमाशय के व्रण से उत्पन्न होती है; इसमें सारी ग्रंथि या उसके कुछ भागों में गलन होने लगती है। यह रोग स्त्रियों की अपेक्षा पुरुषों में अधिक होता है और इसका आरंभ साधारणतः 20 और 40 वर्ष के बीच की आयु में होता है। अकस्मात् उदर के ऊपरी भाग में उग्र पीड़ा, अवसाद (उत्साहहीनता) के से लक्षण, नाड़ी का क्षीण हो जाना, ताप अत्यधिक या अति न्यून, ये प्रारंभिक लक्षण होते हैं। उदर फूल आता है, उदरभित्ति स्थिर हो जाती है, रोगी की दशा विषम हो जाती है। जीर्ण रोग से लक्षण उपर्युक्त के ही समान होते हैं किंतु वे तीव्र नहीं होते। अपच के से आक्रमण होते रहते हैं। इसके उपचार में बहुधा शस्त्र कर्म आवश्यक होता है। जीर्ण रूप में औषधोपचार से लाभ हो सकता है। अश्मरी, पुटी, अर्बुद और नाड़ीव्रणों में केवल शस्त्र कर्म ही चिकित्सा का साधन है। अर्बुदों में कैंसर अधिक होता है।
सोंडिहरा, रोहतास
सोंडिहरा एक छोटा सा गांव है। यह गाँव बिहार राज्य के रोहतास जिले में पड़ता है, जिसकी आबादी 970 है। पुरुष और महिला आबादी क्रमशः 499 और 471 है। क्षेत्रफल का आकार लगभग 1.27 वर्ग किलोमीटर है।
जनसांख्यिकी
क्षेत्रफल का आकार लगभग 1.27 वर्ग किलोमीटर है।
भूगोल
सोंडिहरा शिवसागर ब्लॉक, सासाराम रोहतास बिहार में स्थित है। सोंडिहरा गूगल मैप पर इस कॉर्डिनेट 24.9954°N, 83.89526°W पर स्थित है।
जाति
सोंडिहरा गांव में केवल हिंदू हैं। इस गांव में पूर्वी भारत के गहलोत राजपुत समुदाय सबसे ज्यादा रहते हैं। यहाँ गहलोतो का घर लगभग 85% से 90% हैं। सोंडीहरा में रहने वाली अन्य जातियां पाल,कोइरी और पांडे भी हैं। इस गांव में उनके घर करीब 5 से 10 घर होंगे। नहीं तो सारे घर गहलोत राजपुत के हैं।
धार्मिक पर्व
सोंडीहरा रोहतास, बिहार में सभी हिंदू त्योहार यानी होली,छठ,दिवाली,रामनवमी ,दशहरा, आदि मनाए जाते हैं। पूरे गांव द्वारा जो इसे आकर्षण का एक महत्वपूर्ण बिंदु बनाता है। त्योहारों का मौसम व्यापक रूप से मनाया जाता है। इन घटनाओं का उनके लिए एक ऐतिहासिक महत्व है और विभिन्न सांस्कृतिक और भाषाई मानदंडों में निहित हैं। प्रसिद्ध दिवाली त्योहार की शुरुआत दीया जलाने, घरों को सुशोभित करने, उपहार देने और दोस्तों और परिवार से मिलने की शुरुआत का प्रतीक है। इसी तरह, होली त्योहार को 'रंगों के त्योहार' के रूप में वर्णित किया गया है, इसके शानदार बारिश नृत्य और 'गुलाल' के साथ। सोंडिहरा में, हिंदू विविध संख्या में त्योहार और समारोह मनाते हैं। त्यौहार आम तौर पर प्राचीन भारत और बिहार की घटनाओं को मनाते हैं जो अक्सर मौसमी परिवर्तनों के साथ मेल खाते हैं। होली, दशहरा, वसंत पंचमी, लोहड़ी, नाग पंचमी, छठ, रामनवमी, आदि जैसे कई त्योहार मनाए जाते हैं।
रामराज्य
हिन्दू संस्कृति में राम द्वारा किया गया आदर्शासन रामराज्य के नाम से प्रसिद्ध है। वर्तमान समय में रामराज्य का प्रयोग सर्वोत्कृष्ट शासन या आदर्श शासन के रूपक (प्रतीक) के तौर पर किया जाता है। रामराज्य, लोकतन्त्र का परिमार्जित रूप माना जा सकता है। वैश्विक स्तर पर रामराज्य की स्थापना गांधीजी की चाह थी। गांधीजी ने भारत में अंग्रेजी शासन से मुक्ति के बाद ग्राम स्वराज के रूप में रामराज्य की कल्पना की थी।
हिन्दू ग्रन्थों में रामराज्य
रामचरितमानस में तुलसीदासजी ने रामराज्य पर पर्याप्त प्रकाश डाला है। मर्यादा पुरुषोत्तम श्री राम के सिंहासन पर आसीन होते ही सर्वत्र हर्ष व्याप्त हो गया, सारे भय–शोक दूर हो गए एवं दैहिक, दैविक और भौतिक तापों से मुक्ति मिल गई। कोई भी अल्पमृत्यु, रोग–पीड़ा से ग्रस्त नहीं था, सभी स्वस्थ, बुद्धिमान, साक्षर, गुणज्ञ, ज्ञानी तथा कृतज्ञ थे।
वाल्मीकि रामायण में भरत जी रामराज्य के विलक्षण प्रभाव का उल्लेख करते हुए कहते हैं, "राघव! आपके राज्य पर अभिषिक्त हुए एक मास से अधिक समय हो गया। तब से सभी लोग निरोग दिखाई देते हैं। बूढ़े प्राणियों के पास भी मृत्यु नहीं फटकती है। स्त्रियां बिना कष्ट के प्रसव करती हैं। सभी मनुष्यों के शरीर हृष्ट–पुष्ट दिखाई देते हैं। राजन! पुरवासियों में बड़ा हर्ष छा रहा है। मेघ अमृत के समान जल गिराते हुए समय पर वर्षा करते हैं। हवा ऐसी चलती है कि इसका स्पर्श शीतल एवं सुखद जान पड़ता है। राजन नगर तथा जनपद के लोग इस पुरी में कहते हैं कि हमारे लिए चिरकाल तक ऐसे ही प्रभावशाली राजा रहें।"
कोटालीपाड़ा उपज़िला
कोटालीपाड़ा उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह ढाका विभाग के  गोपालगंज ज़िले का एक उपजिला है। यह उपज़िला  गोपालगंज जिला का ज़िला सदर यानी प्रशासनिक मुख्यालय है। यह बांग्लादेश की राजधानी ढाका के निकट अवस्थित है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।
अवस्थिति
कोटालीपाड़ा उपजिला बांग्लादेश के मध्य में स्थित, ढाका विभाग के गोपालगंज जिले  में स्थित है।
बाहरी कड़ियाँ
श्रेणी:ढाका विभाग के उपजिले
दाडिमा, कालाढूगी तहसील
दाडिमा, कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
पांडुरंग महादेव बापट
पांडुरंग महादेव बापट (12 नवम्बर 1880 – 28 नवम्बर 1967), भारत के स्वतंत्रता संग्राम के महान सेनानी थे वे सेनापति बापट के नाम से अधिक मशहूर हैं। इनके विषय में साने गुरूजी ने कहा था - 'सेनापति में मुझे छत्रपति शिवाजी महाराज, समर्थ गुरु रामदास तथा सन्त तुकाराम की त्रिमूर्ति दिखायी पड़ती है। साने गुरू जी बापट को लोकमान्य बाल गंगाधर तिलक, महात्मा गाँधी तथा विनायक दामोदर सावरकर का अपूर्व व मधुर मिश्रण भी कहते थे। बापट को भक्ति, ज्ञान व सेवा की निर्मल गायत्री की संज्ञा देते थे।
जीवन परिचय
पांडुरंग बापट का जन्म 12 नवम्बर,1880 को महादेव व गंगाबाई के घर पारनेर, महाराष्ट्र में हुआ था। बापट ने पारनेर में प्राथमिक शिक्षा के बाद बारह वर्ष की अवस्था में न्यू इंग्लिश हाईस्कूल- पुणे में शिक्षा ग्रहण की। पुणे में फैले प्लेग के कारण बापट को पारनेर वापस लौटना पड़ा। गृहस्थ जीवन में आपका प्रवेश 18 वर्ष की आयु में हुआ। अपनी मौसी के घर अहमदनगर में मैटिक की परीक्षा उत्तीर्ण कर आपने 5वाँ स्थान तथा जगन्नाथ सेठ की छात्रवृत्ति प्राप्त की। कचेहरी में दस्तावेज-नवीस का कार्य आपने इसी दौरान किया। उस समय 12 रू प्रति माह की छात्रवृत्ति आपने संस्कृत विषय में हासिल की। उच्च शिक्षा हेतु 3 जनवरी 1900 को 20 वर्ष की उम्र में डेक्कन कॉलेज, पूणे में दाखिला लिया। छात्रावास में टोपी लगाकर बाहर जाने के नियम का असावधानी पूर्वक उल्लंघन करने के कारण आपको 6 महीने छात्रावास से बाहर रहने का दण्ड़ मिला। इस अवसर पर सतारा के नाना साहब मुतालिक ने बापट को अपने कमरे में रख कर सहारा दिया। अपनी उच्च शिक्षा को जारी रखने के उद्देश्य से स्नातक की परीक्षा उत्तीर्ण करने के पश्चात् बापट ने बम्बई पहुँच कर स्कूल में अस्थायी अध्यापन का कार्य प्रारम्भ किया। सौभाग्य से बापट को मंगलदास नाथूभाई की छात्रवृत्ति मिल गई। अब बापट मैकेनिकल इंजीनियरिंग की पढ़ाई करने स्काटलैण्ड पहुँच गये। यहां के कवीन्स रायफल क्लब में आपने निशानेबाजी सीखी।
भारतीय क्रान्ति के प्रेरणाश्रोत श्री श्यामजी कृष्ण वर्मा, जिन्होंने लन्दन में क्रान्तिकारियों के लिए इण्डिया हाउस की स्थापना की थी, इण्डियन सोशलाजिस्ट नामक अखबार से क्रांति का प्रचार-प्रसार किया था, उस महान विभूति से यहीं पर पांडुरंग महादेव बापट की मुलाकात हुई। ब्रिटिश साम्राज्य के अधीन भारत की परिस्थिति विषय शेफर्ड सभागृह में निबन्ध-वाचन के अवसर पर श्यामजी कृष्ण वर्मा द्वारा उपलब्ध करायी गयी सामग्री के आधार पर आपने भाषण दिया, आपका निबन्ध छपा। तत्काल मुम्बई विद्यापीठ सिफारिश पर बापट की छात्रवृत्ति समाप्त हो गई। अपनी मातृभूमि की दशा को बखान करने की कीमत चुकायी बापट ने। अब बापट ने क्रान्ति की शिक्षा ग्रहण करना प्रारम्भ कर दिया। इण्डिया हाउस में रहने के दौरान बापट, विनायक दामोदर सावरकर के सम्पर्क में आये। इनको पेरिस बम कौशल सीखने भेजा गया। अपनी विद्वता का इस्तेमाल आपने अपने देश की सेवा व लेखन में किया। दादा भाई नौरोजी की अध्यक्षता में होने वाले 1906 के कांग्रेस अधिवेशन में वॉट शैल अवर कांग्रेस डू तथा 1907 में सौ वर्ष बाद का भारत आपके कालजयी लेख हैं।
मजदूरों-मेहनतकशों-आम जनों को एकता के सूत्र में बांघने तथा क्रांति की ज्वाला को तेज करने के उद्देश्य से श्यामजी कृष्ण वर्मा व सावरकर की सलाह पर बापट भारत वापस आये। शीव बन्दरगाह पर उतरने के पश्चात् धुले-भुसावल होते हुए कलकत्ता के हेमचन्द्र दास के घर माणिकतल्ला में पहुँचे। यहां कई क्रांतिकारियों के साथ आपकी बैठक हुई। इन्ही क्रान्तिकारियों में से एक क्रान्तिकारी बम प्रकरण में दो माह बाद गिरफतार हो गया, जो मुखबिर बन गया। बापट की भी तलाश प्रारम्भ हो गई। साढ़े चार वर्ष बाद इन्दौर में पुलिस के हाथों बापट की गिारफतारी हुई। इसी बीच मुखबिर बने नरेन्द्र गोस्वामी को क्रान्तिकारी चारू चन्द्र गुहा ने मार गिराया फलतःबापट पर कोई अभियोग सिद्ध नहीं हो सका। पांच हजार की जमानत पर छूटकर बापट पारनेर घर आकर सामाजिक सेवा, स्वच्छता जागरूकता, महारों के बच्चों की शिक्षा, धार्मिक प्रवचन आदि कार्यों में जुट गये। पुलिस व गुप्तचर बापट के पीछे पड़े रहे। 1नवम्बर,1914 को पुत्र रत्न की प्राप्ति के पश्चात् नामकरण के अवसर पर प्रथम भोजन हरिजनों को कराने का साहसिक कार्य किया था-बापट ने। अप्रैल 1915 में पूना के वासु काका जोशी के चित्रमय जगत नामक अखबार में फिर 5माह बाद तिलक के मराठी पत्र में बापट ने कार्य किया। पूणे में भी सामाजिक कार्य व रास्ते की साफ-सफाई करते रहते थे- बापट। बापट ने मराठा पत्र छोड़ने के बाद पराड़कर के लोक-संग्रह दैनिक में विदेश राजनीति पर लेखन करने के साथ-साथ डॉ॰ श्रीधर व्यंकटेश केलकर के ज्ञानकोश कार्यालय में भी काम किया। आपकी पत्नी की मृत्यु 4 अगस्त 1920 को हो गई। इस समय बापट 2अगस्त,1920 से चल रही श्रमिक मेहतरों की मुम्बई में चल रही हड़ताल का नेतृत्व कर रहे थे। झाडू-कामगार मित्रमण्डल का गठन कर सन्देश नामक समाचार पत्र में विवरण छपवाया। मानवता की शिक्षा देते हुए, मुम्बई वासियों को जागृत करने हेतु, गले में पट्टी लटका कर भजन करते हुए 1सितम्बर,1920 को आप चैपाटी पहुंचे। यह हड़ताल सफल हुई।
इसके पश्चात् अण्ड़मान में कालेपानी की सजा भोग रहे क्रान्तिकारियों की मुक्ति के लिए डॉ॰नारायण दामोदर सावरकर के साथ मिलकर आपने हस्ताक्षर अभियान चलवाया, घर-घर भ्रमण किया, लेख लिखे, सभायें आयोजित की। बापट ने राजबन्दी मुक्ता मण्डल की भी स्थापना की। कालेपानी की कठोर यातना से इन्द्रभूषण सेन आत्महत्या कर चुके थे तथा उल्लासकर दत्त पागल हो गये थे। महाराष्ट में सह्याद्रि पर्वत की विभिन्न चोटियों पर बाँध बाँधने की योजना टाटा कम्पनी ने की। मुलशी के निकट मुला व निला नदियों के संगम पर प्रस्तावित बाँध से 54 गाँव और खेती डूब रही थी। विनायक राव भुस्कुटे ने इस के विरोध में सत्याग्रह चला रखा था। 1 मई 1922 को दूसरे सत्याग्रह की शुरूआत होते ही बापट को गिरफतार कर 6माह के लिए येरवड़ा जेल भेज दिया गया। छूटने के बाद बापट मुलशी के विषय में घूम-घूम कर कविता पाठ करते, प्रचार फेरियां निकलवाते। नागपुर में बेलगाँव तक भ्रमण किया बापट ने। अब बापट सभाओं में कहते,-अब गप्प मारने के दिन खत्म हुए, बम मारने के दिन आ गये हैं। मुलशी प्रकरण में 23 अकतूबर, 1923 को बापट तीसरी बार गिरफतार हो गये। रिहाई के बाद रेल पटरी पर गाड़ी रोकने के लिए पत्थर बिछाकर, हाथ में तलवार, कमर में हथियार और दूसरे हाथ में पिस्तौल लेकर बापट धोती की काँख बाँधे अपने 5साथियों के साथ खड़े थे। इस रेल रोको आन्दोलन में गिरफतारी के बाद 7वर्ष तक सिंध प्रांत की हैदराबाद जेल में बापट अकेले कैद रहे। मुलसी आन्दोलन से ही बापट को सेनापति का खिताब मिला। रिहाई के बाद 28 जून 1931को महाराष्ट कांग्रेस के अध्यक्ष चुने गये। विदेशी बहिष्कार का आन्दोलन चला। अपने भाषणों के कारण बापट फिर जेल पहुँच गये। सिर्फ 5माह बाद ही गिरफतार हुए बापट ने वकील करने से मना कर दिया। 7वर्ष के काले पानी तथा 3वर्ष की दूसरे कारावास में रहने की दूसरी सजा मिली। जेल में रहने के ही दौरान बापट के माता-पिता की मृत्यु हो गई। बाहर कांग्रेस ने सार्वजनिक हड़ताल व सभायें की। येरवड़ा जेल में बन्द गाँधी जी के अनशन के समर्थन में बापट ने जेल में ही अनशन किया। सूत कातने, कविता लिखने, साफ-सफाई करने में वे जेल में अपना समय बिताते। अनशन में स्वास्थ्य खराब होने पर उन्हें बेलगांव भेज दिया गया। 23 जुलाई 1937 को रिहा कर दिये गये सेनापति बापट के रिहाई के अवसर पर स्वागत हेतु बहुत विशाल सभा हुई।
पास्कल का सिद्धान्त
पास्कल का सिद्धान्त या पास्कल का नियम द्रवस्थैतिकी में दाब से सम्बन्धित एक महत्वपूर्ण सिद्धान्त है। इसे फ्रांसीसी गणितज्ञ ब्लेज पास्कल ने प्रतिपादित किया था।
यह सिद्धान्त इस प्रकार है -
पास्कल का नियम :- किसी भी बंद द्रव्य पर कम क्षेत्र पर कम बल लगाकर बड़े क्षेत्र पर अधिक मात्रा में बल प्राप्त किया जा सकता है यही पास्कल का नियम हैं
पास्कल के सिद्धांत को परिभाषित किया गया है
संलग्न तरल के किसी भी भाग पर लागू दबाव तरल के माध्यम से सभी दिशाओं में समान रूप से प्रसारित किया जाएगा।
सूत्र
जहाँ \rho (rho), द्रव का घनत्व है तथा g गुरुत्वजनित त्वरण है।
अतः h गहराई पर स्थित किसी भी बिन्दु पर दाब का मान निम्नलिखित सूत्र से प्राप्त किया जा सकता है:
जहाँ P0 द्रव की सतह पर दाब का मान है। यदि द्रव 'खुली हवा' में है तो P0 = [[वाणुमण्डलीय दाब)
उपयोग
जल टंकी अधिक ऊंचाई पर होने के कारण नाल की धार तेज होती है
पास्कल का बैरल
पास्कल बैरल 1646 में कथित तौर पर ब्लेज़ पास्कल द्वारा किए गए एक हाइड्रोस्टैटिक्स प्रयोग का नाम है। प्रयोग में, पास्कल ने कथित तौर पर पानी से भरे बैरल में एक लंबी ऊर्ध्वाधर ट्यूब डाली। जब ऊर्ध्वाधर ट्यूब में पानी डाला गया, तो हाइड्रोस्टैटिक दबाव में वृद्धि के कारण बैरल फट गया।
काचापुरं (कर्नूलु)
काचापुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
सिमलासू-सितौं०६, पौडी तहसील
सिमलासू-सितौं०६, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
चंद्रशेखर आगाशे
चंद्रशेखर आगाशे (14 फरवरी, 1888 - 9 जून, 1 9 56) एक भारतीय उद्योगपति थे, जिन्हें बृहन्महाराष्ट्र शुगर सिंडिकेट लिमिटेड के संस्थापक के रूप में जाना जाता था। चंद्रशेखर आगाशे शारीरिक शिक्षा कॉलेज, शनिवार पेठ, चंद्रशेखर चन्द्रशेखर में चंद्रशेखर आगाशे रोड राजा दिनकर केलकर संग्रहालय में आगाशे संग्रहालय का नाम उनके नाम पर रखा गया है।
नाईजीरिया क्रिकेट टीम
नाईजीरिया क्रिकेट टीम अंतरराष्ट्रीय क्रिकेट में नाईजीरिया का प्रतिनिधित्व करती है। टीम, नाइजीरिया क्रिकेट फेडरेशन द्वारा संचालित की जाती है, जो सन् 2002 में अंतर्राष्ट्रीय क्रिकेट परिषद का एक एसोसिएट सदस्य के रूप मे चुना गया।
राजस्थान
राजस्थान भारत गणराज्य का क्षेत्रफल के आधार पर सबसे बड़ा राज्य है।सर्वप्रथम 1800 ई मे जार्ज थामस ने इस प्रांत को राजपूताना नाम दिया। प्रसिद्ध इतिहासकार जेम्स टाड ने "एनलस एंड एन्टीक्वीटीज आफ राजस्थान" में इस राज्य का नाम रायथान या राजस्थान रखा। इस राज्य की एक अंतरराष्ट्रीय सीमा पाकिस्तान के साथ 1070 km जिसे रेड क्लिफ रेखा के नाम से जानते है,  तथा 4850 km अंतर्राज्यीय सीमा जो देश के अन्य पाँच राज्यों से भी जुड़ा है।इसके दक्षिण-पश्चिम में गुजरात, दक्षिण-पूर्व में मध्यप्रदेश, उत्तर में पंजाब (भारत), उत्तर-पूर्व में उत्तरप्रदेश और हरियाणा है। राज्य का क्षेत्रफल 3,42,239 वर्ग कि॰मी॰ (132140 वर्ग मील) है। 2011 गणना के अनुसार राजस्थान की साक्षरता दर 66.1 % हैं।
राज्य की राजधानी जयपुर हैं। भौगोलिक विशेषताओं में पश्चिम में थार मरुस्थल और घग्गर नदी का अंतिम छोर है। विश्व की पुरातन श्रेणियों में प्रमुख अरावली श्रेणी राजस्थान की एक मात्र पर्वत श्रेणी है, जो कि पर्यटन का केन्द्र है, माउंट आबू और विश्वविख्यात देलवाड़ा मंदिर सम्मिलित करती है। राजस्थान में तीन(रामगढ़ विषधारी के जुड़ने के बाद चार )बाघ अभयारण्य, मुकंदरा हिल्स, रणथम्भौर एवं सरिस्का हैं और भरतपुर के समीप केवलादेव राष्ट्रीय उद्यान है, जो सुदूर साइबेरिया से आने वाले सारसों और बड़ी संख्या में स्थानीय प्रजाति के अनेकानेक पक्षियों के संरक्षित-आवास के रूप में विकसित किया गया है। राजस्थान का सबसे नया संभाग भरतपुर है। राजस्थान का सबसे छोटा जिला क्षेत्रफल की दृष्टि से दुदू है, धौलपुर का क्षेत्रफाल 3034 वर्ग किमी है ।और सबसे बड़ा जिला जैसलमेर हैं। जिसका क्षेत्रफल 38401 वर्ग किमी. है ।भारत का सबसे गर्म स्थान फलोदी जोधपुर है । फलोदी में सौर ऊर्जा संयंत्र बहुत ज्यादा स्थापित हो रहे है । वर्तमान में राजस्थान में 50 जिले और 10 संभाग बनाएं गए है ।